ئانار بۇلۇت\شىنجاڭ گېزىتى مۇخبىرى جاڭ شياۋمىرەڭگارەڭ گۈللۈك پانۇسلار تىيانشاننىڭ جەنۇبى ۋە شىمالىنىڭ كېچە ئاسمىنىنى يورۇتتى. توشقان يىلىدىكى باھار بايرىمىدا، پۈتۈن شىنجاڭدىكى كۆپ جايدا پانۇس تاماشا قىلىش ۋە غەيرىي ماددىي مەدەنىيەت مىراسلىرى خەلق ئۆرپ ـ ئادەت كۆرگەزمىسى، بۇتخانا سەيلىسى، باھار بايرىمىلىق بازار، كوچا ئويۇنى قاتارلىقلار بىرلەشتۈرۈلۈپ، باھار بايرىمىلىق پانۇس سەيلىسى قاتارلىق باش تېمىلىق پائالىيەتلەر ئۆتكۈزۈلدى، باھار بايرىمى كەيپىياتى قويۇق بولۇپ، ئاۋاتلىققا تولدى. بايراملىق دەم ئېلىش ۋاقتى ئۆتۈپ كەتكەن بولسىمۇ، ئەمما ئېسىل نومۇرلار داۋاملىشىۋاتىدۇ، باھار بايرىمىنىڭ 15 ـ كۈنىگىچە، پۈتۈن شىنجاڭنىڭ ھەرقايسى جايلىرىدا كىشىلەر بۇ مەنزىرىلەردىن ھۇزۇرلىنالايدۇ.گۈللۈك پانۇسلارنى تاماشا قىلىش تاماشا قىلىش ئۈچۈنلا ئەمەس. « گۈللۈك پانۇس+ غەيرىي ماددىي مەدەنىيەت مىراسلىرى» «گۈللۈك پانۇس+ئۈزۈش» «گۈللۈك پانۇس +قار ـ مۇز»... «گۈللۈك پانۇس+» بىرىكىپ كۆپ خىل ساياھەت مەھسۇلاتلىرى ۋە ساياھەت لىنىيەسىنى شەكىللەندۈردى.قومۇل شەھىرىنىڭ باھار بايرىمىلىق پانۇس سەيلىسىدە شادلىق بازىرى پانۇس كۆرگەزمىسى قاتارلىق تۆت بۆلەكتىن باشقا يەنە ئىللىقلىق بازىرى، پانۇس تېپىشمىقى يىغىلىشى، خاس يېزا ئىگىلىك قوشۇمچە مەھسۇلاتلىرىنى ئۈزۈشنى ھېس قىلىش قاتارلىق پائالىيەتلەر قانات يايدۇرۇلدى. قومۇل شەھەرلىك مەدەنىيەت ـ تەنتەربىيە ـ رادىيو ـ تېلېۋىزىيە ۋە ساياھەت ئىدارىسى ساياھەت باشقۇرۇش ۋە ئىلگىرى سۈرۈش بۆلۈمىنىڭ باشلىقى جىن شىن مۇنداق دېدى: قومۇل شەھىرى 30 نەچچە تۈرلۈك باھار بايرىمىلىق يۈرۈشلۈك مەدەنىيەت ـ ساياھەت پائالىيىتىنى قانات يايدۇرۇپ، كۆپچىلىككە باھار بايرىمىلىق ئۆرپ ـ ئادەت، باھار بايرىمى كەيپىياتىنى تولۇق ھېس قىلدۇردى.غۇلجا شەھىرىدە ئۆتكۈزۈلگەن «جۇلالانغان تىيانشان . بەخت ـ سائادەتكە تولغان شىنجاڭ» باھار بايرىمىلىق پانۇس سەيلىسىدە، كۆرگەزمىگە قاتناشتۇرۇلغان 60 گۈللۈك پانۇسنىڭ ھەممىسى يىغىپ توپلانغان. «ئاممىنىڭ قولدا گۈللۈك پانۇس ياساشقا قاتنىشىش قىزغىنلىقى ناھايىتى يۇقىرى بولدى.» غۇلجا شەھەرلىك مەدەنىيەت ـ مۇزېي يۇرتىنىڭ مۇئاۋىن باشلىقى لى جىنفېڭ مۇنداق دېدى: ھازىر گۈللۈك پانۇسلار ئالتە شۇئار كوچىسى مەنزىرە رايونىدا كۆرگەزمە قىلىنىۋاتىدۇ، كېيىن قازانچى خەلق ئۆرپ ـ ئادەت ساياھەت رايونى، ئىلى دەرياسى ساياھەت مەنزىرە رايونى قاتارلىق جايلاردا سەييارە كۆرگەزمە قىلىنىدۇ.ئاقسۇ شەھىرى، شايار ناھىيەسى، ئونسۇ ناھىيەسى، ئاۋات ناھىيەسى قاتارلىق جايلاردا پانۇس سەيلىسى، يېڭى يىللىق پانۇس كۆرگەزمىسى ئۆتكۈزۈلدى. ئاقسۇ ۋىلايەتلىك مەدەنىيەت ـ تەنتەربىيە ـ رادىيو ـ تېلېۋىزىيە ۋە ساياھەت ئىدارىسى پارتىيە گۇرۇپپىسىنىڭ ئەزاسى رەن جيەنخۇڭ مۇنداق تونۇشتۇردى: «پانۇس كۆرگەزمىسىدىن باشقا، ھەرقايسى ناھىيە، شەھەرلەردىكى كۆپلىگەن مەنزىرە رايونلىرى باھار بايرىمى مەزگىلىدە پانۇس، جۇڭگو تۈگۈچى ئېسىپ، مۇز سۈڭگۈسى، قار ئويما، كىچىك كۆلەملىك رەڭلىك چىراغ مودېلى قاتارلىقلارنى ياساپ، قويۇق بايرام كەيپىياتى ياراتتى».گۈللۈك پانۇس كەچتە چىرايلىق كۆرۈنۈپلا قالماي، يەنە كۈندۈزىمۇ ئۆزگىچە مەنزىرە ھاسىل قىلىدۇ. باغراش كۆلى «شادلىققا چۆمگەن جۇڭگو يىلى . باغراش كۆلىدە جەم بولۇش» ساياھەت قىلىپ باھار بايرىمى ئۆتكۈزۈش يۈرۈشلۈك پائالىيىتىنى يولغا قويۇپ، 2023 ـ يىللىق 2 ـ نۆۋەتلىك شىخەي كېچىسى باغراش كۆلى نۇرى گۈللۈك پانۇس بايرىمىنى چۆرىدەپ، «كېچە ـ كۈندۈز» ساياھەت لىنىيەسى مەھسۇلاتلىرىنى ياراتتى. ساياھەتچىلەر كەچتە قايدۇ دەرياسى مەنزىرە رايونىدا 26 گۇرۇپپا چوڭ تىپتىكى باش تېمىلىق گۈللۈك پانۇسلاردىن ھۇزۇرلىنالايدۇ، لازېر نۇرى ئويۇنىنى كۆرەلەيدۇ، كۈندۈزى باغراش كۆلى داخېكوۋ مەنزىرە رايونىدا قار ئويمىلىرىنى تاماشا قىلالايدۇ، بېلىق زىياپىتىگە ئېغىز تېگەلەيدۇ. شىخەنزە شەھىرى يولغا قويغان «100 توشقاننىڭ ئايغا بېقىشى» تېمىسىدىكى پانۇسلار كۈندۈزى ئوتلاقتا ئوينىشىۋاتقان بىر توپ ئاق توشقانغا ئوخشايدۇ، كەچتە بولسا رەڭگارەڭ رەڭلىك توشقانغا ئايلىنىپ، تاماشىبىنلارنى ئوخشاش بولمىغان ۋاقىت بۆلىكىدە ھۇزۇرلىنىشقا ۋە كېلىپ كۆرۈشكە جەلپ قىلىدۇ.گۈللۈك پانۇس كۆرگەزمىسى ساياھەتچىلىكنى جانلاندۇردى. باھار بايرىمىلىق دەم ئېلىش مەزگىلىدە، ئوتتۇرا ھېساب بىلەن ھەر كۈنى غۇلجا شەھىرىدىكى قازانچى خەلق ئۆرپ ـ ئادەت ساياھەت رايونى، ئالتە شۇئار كوچىسى مەنزىرە رايونىغا بېرىپ غەيرىي ماددىي مەدەنىيەت مىراسلىرى باھار بايرىمىلىق ئۆرپ ـ ئادەت كۆرگەزمىسىنى كۆرىدىغان، گۈللۈك پانۇس تاماشا قىلىدىغانلارنىڭ سانى بىردەك 10 مىڭ ئەتراپىدا بولدى، ئاقسۇ شەھىرىدىكى جىنشيۇ باغچىسىدا ئوتتۇرا ھېساب بىلەن ھەر كۈنى كەچتە 3000دىن ئارتۇق ئادەم گۈللۈك پانۇسلارنى تاماشا قىلدى، قومۇل دۆلەتلىك يېزا ئىگىلىك پەن ـ تېخنىكا باغچىسىدا باھار بايرىمىلىق دەم ئېلىش مەزگىلىدە باغچىغا كىرىپ پانۇس تاماشا قىلىدىغانلار 60 مىڭدىن ئاشتى.